Euroopa Liidu Teataja L 387 , 31/12/1992 Lk 0010 - 0011

Soomekeelne eriväljaanne: Peatükk 3 Köide 47 Lk 0045

Rootsikeelne eriväljaanne: Peatükk 3 Köide 47 Lk 0045



Nõukogu määrus (EMÜ) nr 3816/92, 28. detsember 1992, milles sätestatakse Hispaania ja teiste liikmesriikide vahelise kaubavahetuse hüvitamiskorra ja sellega seotud meetmete kaotamine puu- ja köögiviljasektoris EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 89 lõiget 2, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: siseturu rajamine 1. jaanuaril 1993 teeb soovitavaks kõikide kaubandustõkete kõrvaldamise mitte üksnes ühenduse 31. detsembri 1985. aasta koosseisu kuuluvate liikmesriikide vahel, vaid võimaluse piires ka kõnealuste liikmesriikide ja uute liikmesriikide vahel; ühenduse 31. detsembri 1985. aasta koosseisu kuuluvate liikmesriikide turgude kaitset on võimalik tagada kõige tundlikumate Hispaania toodete jaoks täiendava kaubandusmehhanismi säilitamisega; kõnealuste liikmesriikide kõige tundlikumate struktuuride kohandamist on võimalik kiirendada eriliste tegevusprogrammide abil; seepärast tuleks loobuda ühinemisakti artikli 152 lõikega 1 kehtestatud puu- ja köögiviljade hüvitamiskorrast, mille kohaldamine ja kontrollimine oleks pärast ühenduse sisepiiride kaotamist väga keeruline; kogemused näitavad, et ühinemisakti artikli 152 lõikega 3 ettenähtud Hispaania turu kaitsemeetmeid ei ole tõhusalt kasutatud; kõnealuste meetmete kohaldamine tuleks seepärast lõpetada ja nõukogu 4. detsembri 1989. aasta määrus (EMÜ) nr 3709/89 (milles sätestatakse Hispaania ja Portugali ühinemisakti rakendamise üldeeskirjad seoses Hispaaniast pärit puu- ja köögiviljade sisseveo hüvitamiskorraga [2]) tuleks seepärast selguse huvides kehtetuks tunnistada; sellega kaasneva Hispaania turu ulatusliku liitumise tõttu ühenduse turuga on asjakohane kohaldada Hispaania suhtes ühist ametlike hindade taset, ON VASTU VÕTNUD KÄESOLEVA MÄÄRUSE: Artikkel 1 Hispaania ja Portugali ühinemisakti artikli 152 lõikega 1 kehtestatud korda ja artikli 152 lõike 3 sätteid enam ei kohaldata. Artikkel 2 1. Ühendus osaleb sellise Prantsuse, Itaalia ja Kreeka asutuste poolt esitatava ja teostatava kolmeaastase tegevusprogrammi rahastamises, mille eesmärk on värskete puu- ja köögiviljade sektoris selliste puu- ja köögiviljasektorite ümberkorraldamine, mida üleminekumeetmete kaotamine kõige rohkem mõjutab. 2. Lõikes 1 sätestatud programm esitatakse komisjonile enne 31. märtsi 1993 ja komisjon peab selle enne rakendamist heaks kiitma. 3. Ühendus osaleb sekkumismeetmete osana lõikega 1 ettenähtud meetmetes: - kuni 75 % ulatuses liikmesriikide tasutavatest kuludest, - kolme aasta jooksul alates programmi heakskiitmise kuupäevast, - kokku kuni 100 miljoni eküü ulatuses, - kui asjaomased meetmed ei ole samal ajal hõlmatud muude ühenduse meetmetega. 4. Käesoleva määruse rakenduseeskirjad võetakse vajaduse korral vastu nõukogu 18. mai 1972. aasta määruse (EMÜ) nr 1035/77 (puu- ja köögiviljaturu ühise korralduse kohta) [3] artiklis 33 sätestatud korras. Artikkel 3 Alates 1. jaanuarist 1993 kohaldatakse Hispaanias ühiseid baas- ja kokkuostuhindu. Artikkel 4 Käesolevaga tunnistatakse määrus (EMÜ) nr 3709/89 kehtetuks. Artikkel 5 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 1992 Nõukogu nimel eesistuja J. Gummer [1] Arvamus on esitatud 18. detsembril 1992 (Euroopa Ühenduste Teatajas seni avaldamata). [2] EÜT L 363, 31.12.1989, lk 3. [3] EÜT L 118, 20.5.1972, lk 1. Määrust on viimati muudetud määrusega (EMÜ) nr 1156/92 (EÜT L 122, 7.05.1992, lk 3). --------------------------------------------------